פנאי פלוס

פנאי פלוס, או Pplus, הוא אתר אינטרנט ולשעבר גם שבועון ישראלי מבית "ידיעות אחרונות", שסקר את עולם הבידור והטלוויזיה בישראל ובעולם. למגזין היו מספר מדורים: כתבות, קולנוע, מוזיקה, תרבות, אוכל, תשבצים ועוד. המדור הנחשב כמאפיין ביותר את המגזין היה מדור צילומי הפפרצי "מחיר התהילה" - במדור זה, שפיתח זן חדש של מדורי רכילות בתקשורת הישראלית, מוצגות דמויות פופולריות בחיי השגרה שלהן, לעיתים ללא ידיעתן. מדי שנה היה מוציא גיליונות נושא מיוחדים, כגון "היפים והנכונים" ו"שיק או שוק", שעדיין יוצאים באינטרנט. החל מנובמבר 2020 הוא פועל כאתר אינטרנט בלבד דרך אתר ynet, ואינו מודפס כשבועון. השבועון "פנאי פלוס" החל להופיע בשנת 1989 כמוסף של השבועון "לאשה". תחילה היה בעיקר מדריך לשידורי הטלוויזיה, ואחר כך שווק כמגזין עצמאי. בשנים 1994–2005 ארגן השבועון את "פרס מסך הזהב", בו ניתנו פרסים על הישגים בתחום הטלוויזיה. בשנת 1999 הקימה תמי מוזס-בורוביץ', יחד עם עופר נמרודי (אז בעל השליטה בעיתון מעריב), את שבועון הטלוויזיה "רייטינג", שהתחרה ב"פנאי פלוס". עד שנת 1998 הייתה מוזס-בורוביץ' בעלת מניות בקבוצת "ידיעות אחרונות", אז מכרה את מניותיה לאיש העסקים אליעזר פישמן ומיד פתחה את השבועון המתחרה. "רייטינג" התמקד בעיתונות צהובה וזכה תחילה להצלחה רבה. הוא שווק ללקוחות רשת קלאבמרקט בה הייתה שותפה מוזס-בורוביץ' והחל לפגוע בתפוצה של "פנאי פלוס". בשנת 2005 מכרה מוזס-בורוביץ' את חלקה ב"רייטינג" לקבוצת מעריב החזקות. בשנים הבאות דעכה תפוצתו והוא נסגר ב-2011. ב-5 בדצמבר 2007 לא הופץ השבועון כמתוכנן עקב צו איסור פרסום על אחת הכתבות. בשבוע האחרון של נובמבר בשנת 2008 חגג השבועון את הגיליון ה-1,000. במרץ 2014 השיק המגזין "פנאי פלוס" את אתר האינטרנט שלו, שנקרא "Pplus", והחליף את מדור הרכילות באתר "ynet". את האתר ערך תחילה אייל גיבלי. ב-11 במאי 2018 חגג השבועון את הגיליון ה-1,500. בתחילת אוקטובר 2020 פורסם על סגירתו הצפויה של השבועון בסוף החודש, והגיליון האחרון אכן יצא ב-28 באוקטובר. הסגירה הייתה על רקע המשבר הכלכלי החריף שאליו נקלעה קבוצת "ידיעות אחרונות" בעקבות התחרות עם החינמון "ישראל היום". מדי שנה מאז 2005, ובהשראת רשימת "50 האנשים הכי יפים בעולם" של המגזין "פיפל", מפורסם ב"פנאי פלוס" דירוג 50 האנשים "היפים והנכונים" בתעשיית הבידור הישראלית. האישים שדורגו במקום הראשון בכל שנה הם: במהלך השנים כתבו בפנאי פלוס עיתונאים צלמים וכותבים שונים, בהם יצחק בירן, שמואל יערי, חנוך גריזיצקי, חגית גינזבורג, שי פרץ, הדס בשן, יעקב בר און, נחום מוכיח, אפרת שלום, יסמין אבן, אהרן מורג, רון לוונטל ויובל אברמוביץ'. העיתונאי נמרוד דביר שימש ככתב העיתון באמריקה ולאחר חזרתו לארץ מונה לעורך מדורי התרבות במגזין ולבסוף לסגן עורך העיתון. העורך הראשון של השבועון היה דוד פז. לאחריו החליפו בתפקיד יגאל גלאי. בין השנים 2004 ל-2010 ערכה את השבועון נירית וייס. בין השנים 2010 ל-2013 אור קניספל, ומאז 2013 עורכת העיתון הייתה ליאת לוי-קופלמן. אתר האינטרנט הרשמי של פנאי פלוס פנאי פלוס, ברשת החברתית אינסטגרם יצחק דנון, ‏כתבים וצלמים בפנאי פלוס לביה"ד: פוטרנו כי אנחנו "סטרייטים" ומבוגרים, באתר גלובס, 30 באוגוסט 2007 גלעד פדבה, ‏מדינה עירומה: ארוס, ציוויליזציה וגיליון-העירום של השבועון "פנאי פלוס", מסגרות מדיה 4, דצמבר 2009, עמ' 29-65 בר זגה, גל גדות או עומר אדם: מהו גיליון "פנאי פלוס" האהוב עליכם?, במדור "פנאי פלוס" באתר ynet‏, 11 במאי 2018 אלכסנדר כץ, שינויים ב-Pplus של פנאי פלוס: יעל ביר-כץ תחליף את אייל גיבלי, באתר אייס, 18 בנובמבר 2019 לורי שטטמאור, כל האמת מאחורי תמונות הפפראצי שאתם רואים בפנאי פלוס, במדור "פנאי פלוס" באתר ynet‏, 17 במאי 2018 הדור הבא: "פנאי פלוס" עובר לדיגיטל, במדור "פנאי פלוס" באתר ynet‏, 30 באוקטובר 2020 ירחון עסקי חדש לטלוויזיה ופרסום - "פריימטיים", באתר הארץ, 18 בנובמבר 2002 ערוץ 1 דרש להסיר את תוכניותיו המועמדות בתחרות "מסך הזהב" של "פנאי פלוס", באתר הארץ, 19 באוקטובר 2003 נטע הלפרין, עכבר העיר, כבר לא צהוב: פרידה מהמגזין רייטינג, באתר הארץ, 22 בספטמבר 2011 בועז גריילסמר, תמי מוזס-בורוביץ' יוצאת מעסקי העיתונות: מוכרת את חלקה בעיתוני "רייטינג" ו"ביג טיים" לקבוצת מעריב, באתר TheMarker‏, 4 בספטמבר 2005 יעל גאוני, ‏השבועון "פנאי פלוס" לא הופץ היום כמתוכנן עקב צו איסור פרסום על אחת הכתבות, באתר גלובס, 5 בדצמבר 2007 ענת ביין-לובוביץ', ‏מסתמן: קבוצת ידיעות אחרונות סוגרת את פעילות "פנאי פלוס", באתר גלובס, 12 באוקטובר 2020 אורן פרסיקו, "ידיעות אחרונות": המצב הכלכלי הורע באופן דרמטי, באתר העין השביעית, 28 בינואר 2019 ענת ביין-לובוביץ', ‏ועד העיתונאים ב"ידיעות אחרונות" עתר נגד הפיטורים בקבוצה, באתר גלובס, 12 בדצמבר 2018 שינויים במערכת "פנאי פלוס": שני סגני עורכת חדשים, באתר אולמרקטינג, ‏2007-08-02 נמרוד דביר מצטרף ל-nrg-מעריב, באתר וואלה, 3 בינואר 2010 שרה זלצר, ‏ארגוני יוצרים מסתייגים ממינוי עורך "פנאי פלוס", יגאל גלאי, ליו"ר הרשות השנייה, באתר גלובס, 29 באוגוסט 2002 לי-אור אברבך, ‏עורכת "פנאי פלוס", נירית וייס, פורשת לאחר 5.5 שנים בתפקיד, באתר גלובס, 21 ביולי 2010 יניב פוהורילס, ‏אור קניספל מונה לעורך הראשי של "פנאי פלוס" במקום נירית וייס, באתר גלובס, 8 באוגוסט 2010